text: 5.500 hunde i Vejen
  15 september 2012 kl. 07.33
  I weekenden d. 15.-16. september er Dansk Kennel Klub vært ved en stor hundeudstilling i Vejen
  Denne gang er der tilmeldt ca. 5.500 hunde, og alle racer udstilles begge dage, så der er rig mulighed for at kigge forbi yndlingsracerne eller se nogen af de mere specielle hunderacer.
  Blandt de bedst repræsenterede racer er
  Lørdag
  &#9632;Labrador retriever (78 tilmeldte hunde)
  &#9632;Beagle (65 tilmeldte hunde)
  &#9632;Golden Retriever (55 tilmeldte hunde)
  Søndag
  &#9632;Labrador retriever (74 tilmeldte hunde)
  &#9632;Berner Sennenhund (59 tilmeldte hunde)
  &#9632;Beagle (58 tilmeldte hunde)
  Hvis du har kastet din kærlighed på en bestemt race, kan du kigge nærmere på Dansk Kennel Klubs ringlister og regne et cirka tidspunkt ud for, hvornår netop ?din? race skal i ringen. Som en tommelfingerregel skal du gå ud fra, at der bedømmes ca. 20 hunde i timen, og da bedømmelserne starter kl. 9, er det bare at tælle derudaf, indtil du rammer yndlingsracen, skriver Dansk Kennel Klub i en pressemeddelelse.
  Adresse: Vejen Idrætscenter, Petersmindevej 1, 6600 Vejen
  Entré (pr. dag): 60 kr. for voksne og 10 kr. for børn mellem 6-12 år. Det er gratis for børn under 6 år.
  Udstillingen foregår udendørs og indgangen åbner begge dage kl. 7:45. Bedømmelserne starter dog først kl. 9:00.
  